cyanic-selkie/wikianc huggingface dataset:
জ্যাঙ্গো আনচেইন্ড
চিত্রনাট্য উন্নয়ন
২০০৭ সালে কোয়েন্টিন টারান্টিনো স্পাঘেত্তি ওয়েস্টার্ন ধাঁচের যুক্তরাষ্ট্রের প্রাক-গৃহযুদ্ধের সময় নিয়ে একটি চলচ্চিত্র নির্মাণ করতে চান। তিনি এই ধরনকে দক্ষিণী বলে উল্লেখ করে এবং আমেরিকার দাসত্বপূর্ণ ভয়ংকর অতীত নিয়ে স্পাঘেত্তি ওয়েস্টার্ন ধাঁচের চলচ্চিত্র নির্মাণের কথা জানায়। তিনি বলেন ছবিটি পশ্চিমা ঘরানার হলেও এতে আমেরিকা সম্পর্কে এমন কিছু বিষয় থাকবে যা আগে ছবিতে দেখানো হয় নি। টারান্টিনো পরে তার এই ধরনের কাজ করার আগ্রহ সম্পর্কে বলতে গিয়ে জানান, তিনি সার্জিও করবুচ্চিকে নিয়ে একটি বই লিখতে গিয়ে এই গল্পটি তার মাথায় আসে।
টারান্টিনো ২০১১ সালের ২৬ এপ্রিল কাহিনী লেখা শেষ করেন এবং চূড়ান্ত গল্প দ্য ওয়েনস্টেইন কোম্পানিকে দেখান। ২০১২ সালের অক্টোবরে টারান্টিনোর সহযোগী আরজেডএ জানায় টারান্টিনো জ্যাঙ্গো আনচেইন্ড দিয়ে আরজেডএ-টারান্টিনোর মার্শাল-আর্ট চলচ্চিত্র দ্য ম্যান উইথ দ্য আয়রন ফিস্টসকে ছাড়িয়ে যেতে চান। কিন্তু সিডিউল জটিলতার কারণে আরজেডএ এই ছবিতে কাজ করতে পারে নি।
এই চলচ্চিত্রের একটি অনুপ্রেরণা ছিল করবুচ্চির ১৯৬৬-এর স্পাঘেত্তি ওয়েস্টার্ন ধাঁচের চলচ্চিত্র জ্যাঙ্গো। সেই ছবির জ্যাঙ্গো চরিত্রে অভিনেতা ফ্রাঙ্কো নিরোও এই ছবিতে ক্যামিও চরিত্রে অভিনয় করেছেন। আরেকটি অনুপ্রেরণা ছিল ১৯৭৫-এর চলচ্চিত্র মানডিঙ্গো, যেখানে দাসদের অন্য দাসদের সাথে যুদ্ধ করার প্রশিক্ষণ দেওয়া হয়।
অভিনয়শিল্পী নির্বাচন
জ্যাঙ্গো চরিত্রের জন্য মাইকেল কে. উইলিয়ামস ও উইল স্মিথকে নেওয়ার কথা ভাবা হয়েছিল, কিন্তু পরে জেমি ফক্সকে নেওয়া হয়। উইল স্মিথ পরে বলেন প্রধান চরিত্র না হওয়ায় তিনি চরিত্রটিতে অভিনয় করেন নি। টাইরেস গিবসন জ্যাঙ্গো চরিত্রের অডিশন হিসেবে একটি টেপ পাঠিয়েছিলেন। গুজব ছড়িয়ে ছিল ফ্রাঙ্কো নিরো, যিনি ১৯৬৬ সালের ইতালীয় চলচ্চিত্রে মূল জ্যাঙ্গো চরিত্রে অভিনয় করেছিলেন, ক্যালভিন ক্যান্ডি চরিত্রে অভিনয় করবেন, কিন্তু পরে তিনি একটি ছোট ক্যামিও চরিত্রে অভিনয় করেন। নিরো বলেছিলেন তার চরিত্র হবে একজন রহস্যময় ঘোড়সওয়ারের যে জ্যাঙ্গোর স্বপ্নে আসে এবং শেষে দেখানো হয় সে জ্যাঙ্গোর পিতা, কিন্তু টারান্টিনো তা গ্রহণ করেন নি। কেভিন কোস্টনারকে একজন মান্ডিগো প্রশিক্ষক ও ক্যান্ডির ডান-হাত এইস উডি চরিত্রে অভিনয় করতে বলা হয়েছিল, কিন্তু তার সিডিউল জটের কারণে তিনি অভিনয় করতে পারেন নি। পরে কার্ট রাসেলকে এই চরিত্রের জন্য নেওয়া হয় কিন্তু তিনিও পরে এই চরিত্র ছেড়ে দেন। কার্ট রাসেল উডি চরিত্র ছেড়ে দিলে এই চরিত্রের জন্য আর কাউকে নেওয়া হয় নি, বরং তা ওয়াল্টন গগিনস-এর বিলি ক্রাশ চরিত্রের সাথে এক করে দেওয়া হয়।
পোশাক পরিকল্পনা
২০১৩ সালের জানুয়ারি মাসে ভ্যানিটি ফেয়ারকে দেওয়া এক সাক্ষাৎকারে, পোশাক পরিকল্পনাকারী শ্যারেন ডেভিস বলেন বেশিরভাগ পোশাকের ধারণা নেওয়া হয় স্পাঘেত্তি ওয়েস্টার্ন চলচ্চিত্র ও এই ধরনের কাজ থকে। জ্যাঙ্গোর পোশাকের জন্য ডেভিস ও টারান্টিনো টেলিভিশন সিরিজ বোনাজা দেখেন। তারা বোনাজার টুপি প্রস্তুতকারককে নিয়ে আসেন। ডেভিস জ্যাঙ্গোর চরিত্রকে রক-অ্যান্ড-রোল দেখাতে চেয়েছেন। জ্যাঙ্গোর সানগ্লাস ১৯৭৭ সালের দ্য হোয়াইট বাফালো থেকে অনুপ্রাণিত। জ্যাঙ্গোর ভ্যালেটের তৈরি পোশাকের ধারণা থমাস গেইন্সবোরোর ১৯৭০ সালের আঁকা তৈলচিত্র দ্য ব্লু বয় থেকে নেওয়া।
চিত্রগ্রহণ
জ্যাঙ্গো আনচেইন্ড ছবির মূল চিত্রগ্রহণ শুরু হয় ২০১১ সালের নভেম্বর মাসে ক্যালিফোর্নিয়ায়। ওয়োমিংয়ে ২০১২ সালের ফেব্রুয়ারি, এবং ন্যাশনাল হিস্ট্রিক ল্যান্ডমার্ক এভারগ্রিন প্ল্যান্টাশন, ওয়ালেস, লুইজিয়ানায় ২০১২ সালের মার্চ পর্যন্ত চলে। ছবিটি অ্যানামোর্ফিক ফরম্যাট-এ ৩৫ মিমি ফিল্ম-এ ধারণ করা হয়। ১৩০ দিন শ্যুটিং চলার পর, মূল চিত্রগ্রহণ শেষ হয় ২০১২ সালে জুলাই মাসে।
মুক্তি
জ্যাঙ্গো আনচেইনড ২০১২ সালের ২৫ ডিসেম্বর দ্য ওয়েনস্টেইন কোম্পানির ব্যানারে যুক্তরাষ্ট্রে ও ২০১৩ সালের ১৩ জানুয়ারি সনি পিকচার্স রিলিজিংয়ের ব্যানারে যুক্তরাজ্যে মুক্তি পায়।
ছবিটি ভারতে ২০১৩ সালের ২২ মার্চ সনি পিকচার্সের ব্যানারে মুক্তি পায়। ২০১৩ সালের মার্চে জ্যাঙ্গো আনচেইন্ড প্রথম টারান্টিনোর চলচ্চিত্র হিসেবে চীনে পরিবেশনার অফিসিয়াল ছাড়পত্র পায় এবং ২০১৩ সালের ১২ মে চীনে মুক্তি পায়।
হোম ভিডিও
২০১৩ সালের ১৬ এপ্রিল জ্যাঙ্গো আনচেইন্ড ছবির ডিভিডি ও ব্লু-রে ডিস্ক বের হয় এবং ডিজিটাল ডাউনলোডের সুযোগ করা হয়। ২০১৫ পর্যন্ত যুক্তরাষ্ট্রে ডিভিডি বিক্রিতে মোট $৩১,৯৩৯,৭৩৩ এবং ব্লু-রে ডিস্কে $৩০,২৮৬,৮৩৮ আয় হয় এবং মোট $৬২,২২৬,৫৭১ আয় হয়।
বক্স অফিস
মোট ১৪৩ দিন চলার পর, যুক্তরাষ্ট্রের প্রেক্ষাগৃহ থেকে ছবিটি ২০১৩ সালের ১৬ মে নামানো হয় এবং উত্তর আমেরিকায় মোট $১৬২,৮০৫,৪৩৪ আয় করে। ছবিটি আমেরিকার বাইরের দেশগুলোতে মোট $২৬২,৫৬২,৮০৪ আয় করে, যার মধ্যে $৫১,৫৯৭,৩২৩ জার্মানি, $৩৭,২৯৭,৯৭৯ ফ্রান্স, এবং $২৪,৮৯৩,৪৬২ যুক্তরাজ্য থেকে আসে, এবং বিশ্বব্যাপী মোট $৪২৫,৩৬৮,২৩৮ আয় করে। ২০১৩ সালে জ্যাঙ্গো আনচেইন্ড টারান্টিনোর ২০০৯ সালের ইনগ্লোরিয়াস বাস্টার্ডস-এর $৩২১.৪ মিলিয়ন আয় ছাড়িয়ে তার সর্বোচ্চ আয়ের চলচ্চিত্রের স্থান লাভ করে।
সমালোচকদের প্রতিক্রিয়া
চলচ্চিত্র সমালোচনা ওয়েবসাইট রটেন টম্যাটোস-এ ২৫৪ জন সমালোচকের সমালোচনার ভিত্তিতে চলচ্চিত্রটির রেটিং স্কোর ৮৮% এবং গড় রেটিং ৮/১০। এই ওয়েবসাইটের ভাষায়, ছবিটি 'ফ্রেশ' এবং আরও বলা হয়েছে, জ্যাঙ্গো আনচেইন্ড কুয়েন্টিন টারান্টিনোর আরেকটি মাস্টারপিছ। মেটাক্রিটিক-এ ৪২টি সমালোচনার ভিত্তিতে চলচ্চিত্রটির রেটিং স্কোর ১০০-এ ৮১, এই ওয়েবসাইটের ভাষ্যমতে যা আন্তর্জাতিকভাবে প্রশংসিত।
শিকাগো সান-টাইমস-এর লেখক রজার ইবার্ট ছবিটিকে ৪-এ ৪ দিয়েছেন এবং বলেছেন এটা তার দেখা সেই বছরের সেরা চলচ্চিত্র হতে যাচ্ছে। দ্য গার্ডিয়ান-এর চলচ্চিত্র সমালোচক পিটার ব্র্যাডশ ছবিটিকে ৫ স্টার দিয়েছেন এবং বলেন, ''টারান্টিনো এখনো জানে কীভাবে চলচ্চিত্রের মাধ্যমে মজা দিতে হয় এবং ছবিটি অনেকটা নিষিদ্ধ সিগারেটের মত মজাদার।"
সেরা দশ তালিকা
জ্যাঙ্গো আনচেইন্ড'' বেশ কয়েকজন সমালোচকের সেরা দশ তালিকায় স্থান পায়।
জিন তুইতু
জিন তুইতু (জন্ম ১০ ডিসেম্বর, ১৯৫১) একজন তিউনিসীয়-ফরাসি সৃজনশীল পরিচালক এবং এপিসি এর প্রতিষ্ঠাতা।
ধনিয়াচক মসজিদ
ধনিয়াচক মসজিদ (Dhania Chalk Mosque) বাংলাদেশের একটি ঐতিহাসিক স্থাপত্য যার অবস্থান চাঁপাইনবাবগঞ্জ জেলার ছোট সোনা মসজিদের সন্নিকটে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ইতিহাস
গৌড়ের ইতিহাসসমৃদ্ধ চাঁপাইনবাবগঞ্জ জেলায় শিবগঞ্জ মোঘল আমল এর বেশ সমৃদ্ধ একটি নগরী ছিলো। মোঘল আমলের অনেক স্থাপনার মধ্যে ধনিয়াচক মসজিদ একটি।
অবকাঠামো
ধনিয়াচক মসজিদটি বাংলার মুসলিম শাসনামলের মধ্যযুগীয় স্থাপত্যকলার এক অপূর্ব নিদর্শন। মসজিদ টি ঈট ও টেরাকোটা নির্মিত একটি মোঘল আমলের স্থাপত্য এর উদাহরণ। মসজিদের চার কোণে ৪টি অষ্টকোনাকৃতির মিনার বা টারেট এবং ওপরে বেশ কয়েকটি গম্বুজ আছে। সামনের দিকে ৩ টি প্রবেশপথ। যার মধ্যে মাঝেরটা তুলনামূলকভাবে বড়। মসজিদ এর উত্তর এবং দক্ষিণ দিকে ২ টি করে আরো ৪ টি প্রবেশপথ আছে।
ধলী গৌরনগর ইউনিয়ন
ধলী গৌরনগর বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
প্রশাসনিক কাঠামো
ধলী গৌরনগর ইউনিয়ন লালমোহন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী ধলী গৌরনগর ইউনিয়নের মোট জনসংখ্যা ৪০,৯১৯ জন। এর মধ্যে পুরুষ ২০,০৬৪ জন এবং মহিলা ২০,৮৫৫ জন। মোট পরিবার ৮,৬৯২টি।
শিক্ষা
২০১১ সালের আদমশুমারি অনুযায়ী ধলী গৌরনগর ইউনিয়নের সাক্ষরতার হার ৪০.৮%। এ ইউনিয়নে ৩৩টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয়, ২টি মহাবিদ্যালয়, ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৯টি দাখিল মাদ্রাসা রয়েছে।
সেলিন বাড়া
সেলিন বাড়া, née Céline Szumigay, (৯ সেপ্টেম্বর ১৯৭৮) একজন ফরাসি অবসরপ্রাপ্ত পর্নোগ্রাফিক চলচ্চিত্র অভিনেত্রী।
জীবনী
সেলিন বারা জন্মগ্রহণ করেন অ্যান্টনিতে এবং প্যারিস অঞ্চলে বড় হন। তার মা মৌরিশীয় বংশোদ্ভূত এবং তার একজন জার্মান দাদাও রয়েছে। তার নিজের বিবরণ অনুসারে, তিনি শৈশবে ক্যাথলিক মৌলবাদী শিক্ষা পেয়েছিলেন। পরে তিনি এই শিক্ষা প্রত্যাখ্যান করে জঙ্গি নাস্তিক হয়ে ওঠেন। তিনি তার চাচাতো ভাই সিরিল বারাকে বিয়ে করেছিলেন এবং একটি ডার্টি স্টোরে হোস্টেস হিসাবে কিছু সময়ের জন্য কাজ করেছিলেন, তারপরে এই কাজের লাইনে তিনি আরও অর্থ উপার্জন করতে পারেন তা জানতে পেরে পর্নোগ্রাফিক চলচ্চিত্রে অভিনয় শুরু করেছিলেন। ২০০০ সালে, তিনি সেরা নতুন ফ্রেঞ্চ স্টারলেটের জন্য হট ডি'অরের জন্য মনোনীত হন।
বাবুর্চি (১৯৭২-এর চলচ্চিত্র)
বাবুর্চি ( দেবনাগরী : बावर्ची, অনুবাদ : পাচক) ১৯৭২ সালের একটি হিন্দি ভাষায় ভারতীয় চলচ্চিত্র এটি পরিচালনা করেছেন হৃষীকেশ মুখোপাধ্যায়, এত অভিনয় করেছেন রাজেশ খান্না ও জয়া বধুরী এবং পার্শ্ব চরিত্রে অভিনয় করেছেন আসরানী, একে হঙ্গল, উষা কিরণ এবং দুর্গা খোতে। এটি তপন সিংহ পরিচালিত রবি ঘোষ অভিনীত বাংলা চলচ্চিত্র গল্প হলেও সত্যি (১৯৬৬) এর পুনঃনির্মাণ। চলচ্চিত্রটি ১৯৭২ সালের সর্বোচ্চ উপার্জনকারী চলচ্চিত্রের তালিকায় আট নাম্বারে ছিল।
মুখার্জীর স্টাইলটি এখানে একটি আদর্শ, কারণ ছবিটিতে কোনও হিংস্রতা নেই, ভারতীয় একটি মধ্যবিত্ত শ্রেণীর পরিবারের পারিবারিক সম্পার্কে উপর দৃষ্টি রেখে নির্মাণ করেছিলেন এই ছবিতে অভিনয়ের জন্য রাজেশ খান্না সেরা অভিনেতা (হিন্দি) দ্বিতীয় বিএফজেএ পুরস্কার লাভ করেন।
চলচ্চিত্র তপন সিনহার বাংলা চলচ্চিত্র গল্প হলেও সত্যি (১৯৬৬ ) এর পুনঃনির্মাণ। ছবিটি তামিল ভাষায় এম কে মুথুর সমলয়করন নামে, কন্নড় ভায়ায় দুইবার প্রথম সাকালা কালা ভাল্লাবা নামে এতে অভিনয় করেছিল শশীকুমার এবং দ্বিতীয় বার নং ৭৩, শান্তি নীবাসা নামে সুদীপ পুনঃনির্মাণ করেন। ১৯৯৭ সালের হিন্দি ছবি নায়ক নং ১ এই সিনেমা থেকে অনুপ্রেরণীত ছিল।
সারসংক্ষেপ
গল্পটি কেন্দ্রবিন্দু শর্মা পরিবারকে কেন্দ্র করে নির্মিত হয়েছে, তাদের পরিবারে প্রধান দাদুজি ( হরিন্দ্রনাথ চট্টোপাধ্যায় ), পরিবারের অসন্তুষ্টি এতটুকু ছড়িয়ে পড়ে যে কোনও ব্যক্তি তাদের বাড়িতে রান্না করার বাবুর্চি হিসাবে চাকরি করতে চান না।
তারপরে একদিন রঘু ( রাজেশ খান্না ) নামে এক যুবক রান্নার কাজ করার প্রস্তাব দেয়, এবং তাকে চাকুরি দেওয়া হয়। রঘু অবশ্য এই চ্যালেঞ্জে টিকি থাকে এবং শান্তি নিবাসের সভার মধ্যমণি হয়ে ওঠে। এমনকি তিনি অভ্যন্তরীণ মনোমালিন্য দূর করেন এবং পরিবারটিকে পুনরায় একত্রিত করেন। তবে রঘুর উদ্দেশ্য কি পরিষ্কার, নাকি তার চরিত্রের আরও কিছু আছে তার কৌতূহলজনক।
পটভূমি
চলচ্চিত্রের শুরুটি শান্তির নিবাস এবং এর বাসিন্দাদের পরিচয় বর্ণনা দেন অমিতাভ বচ্চন । তিনি উল্লেখ করেছেন যে শান্তি নিবাস একটি বিড়ম্বনার পাত্র: এর নামটির অর্থ "শান্তির বাড়ি" হলেও, এখানে কোনও শান্তি নেই। যে বাড়িতে শর্মা পরিবার রয়েছে, সেখানে অজানা কারণে একে অপরকে ঘৃণা করার সদস্য রয়েছে। এমনকি কোন চাকর এক মাসের বেশি সময় ধরে শর্মাদের বাগিতে টিকতে পারে পারে না।
প্রতি মাসে তাদের নতুন চাকরের সন্ধান করতে হয়। তারপর হঠাৎ রঘু নামে এক চাকর আসে। ধীরে ধীরে পুরো বাড়ির লোক টের পায় রঘু কেবল একজন দক্ষ শেফই নয়, বিশেষজ্ঞ গায়ক এবং নৃত্যশিল্পীও।
রঘু বলে বেড়ায় নামীদামী ব্যক্তিদের কাজ করেছেন, এবং তারা তাকে কিছু না কিছু শিখিয়েছিলেন। এমনকি পরিবারের অসন্তুষ্ট পিতৃ দাদুজিও রঘুর প্রতি সেহ্ন প্রকাশ পায়। পরিবার রঘুর উপর এতটা ভরসা রেখেছিল যে তারা তাদের পরিবারের লুকিয়ে রাখা রত্নভান্ডারের বাক্সের অবস্থান জানায়।
কৃষ্ণা ( জয়া ভাদুড়ি ) দাদুজীর মৃত পুত্র এবং পুত্রবধূের সচ্ছল মেয়ে। রঘু তাকে কাজে কর্মে প্রশিক্ষণ দেয় এবং তার প্রতিভা সামনে তুলে ধরে। । দাদুজি ভাবে রঘু আসলে ঈশ্বরের প্রেরিত ত্রাণকর্তা। এদিকে, রঘু পুরো সময় জুয়েলার বাক্সে সন্দেহজনকভাবে নজর রাখে
এদিকে, রঘু জানতে পেরেছিল যে কৃষ্ণ একটি ছেলেকে পছন্দ করে তবে পরিবারের লোকজন তার সাথে কৃষ্ণের মিলনে বাধা হয়ে দাড়িয়েছে। ছেলেটিও কৃষ্ণকে ভালবাসে। সমস্ত জটলা মধ্যে, রঘু হঠাৎ অদৃশ্য হয়ে যায়। দাদুর বাক্সটি হারিয়ে গেছে জানতে পেরে তার বিস্মিত হয়।
তারা রঘুকে নিশ্চিত সন্দেহ করে কিন্তু যখন একটি ছেলে এস তাদের গহনা বাক্সটি দেখায় তখন তারা হতবাক হয়। ছেলেটি ব্যাখ্যা করে যে, সে বাক্সটি সহ রঘুকে সন্দেহজনক অবস্থায় দেখতে পায়। রঘুকে বাক্সটি সম্পর্কে জিজ্ঞাসা করলে, রঘু পালিয়ে যাওয়ার চেষ্টা করে। সে রঘুকে থামানোর চেষ্টা করেছিল, এমনকি তাকে মারধরও করেছিল (ছেলেটি কুস্তিগীর) ছিল, তবে রঘু বাক্স রেখে পালিয়ে যায়।
বর্ণনা শুনে পরিবারের সবাই তার প্রতি কৃতজ্ঞতা প্রকাশের সাথে কৃষ্ণের সাথে তাকে বিয়ে করতে রাজি হয়। পরিবারের লোকজন যখন রঘুকে গালাগালি শুরু করে, কৃষ্ণ তাদের সত্য যা ঘটেছে তা তাদেরকে জানায়।
সে তাদের বলে যে রঘুর সাথে তার নিজের কুস্তির মাঠে দেখা হয়েছিল। রঘুর সাথে তার কিছুটা প্রীতি ম্যাচ হয়েছিল, সেখানে রঘুর কাছ থেকে তিনি সামান্য চোট পেয়েছিলেন। রঘু বাক্সটি দিয়ে বলেছিলেন যে বাক্সটি নিয়ে আসতে এবং তাদের জানাতে বলেছিলেন যে রঘু এটি চুরি করেছে যাতে কৃষ্ণের প্রেমিকার বাড়ির লোকদের মনে জায়গা নিতে পারে।
এদিকে, কৃষ্ণ রঘুকে ঘরের বাইরে দেখতে পেয়ে জিজ্ঞাসা করলেন কেন তিনি এই সব করলেন? রঘু তাকে বলেছিলেন যে তাঁর আসল নাম অধ্যাপক প্রভাকর, কিন্তু তিনি রঘুর নকল নামটি নিয়েছিলেন। তিনি শর্মার মতো অনেক পরিবারকে দেখেছিলেন যা ভেঙে যাওয়ার দ্বারপ্রান্তে ছিল এবং তাই এটাকে থামানোর জন্য তার জ্ঞানকে কাজে লাগানোর সিদ্ধান্ত নিয়েছিলেন।
রঘু তাকে বুঝিয়ে দিয়েছিল যে যদি সে বাক্সটি সম্পর্কে মিথ্যা বলে এবং তার এবং রঘুর মধ্যে যা ঘটেছিল, তবে সে কৃষ্ণকে বিয়ে করতে সক্ষম হবে। রঘু ছেলেটিকে গোপনীয়তার প্রতিশ্রুতি দিয়েছিল, কিন্তু পরে রঘুর প্রতি অব্যবহারের আর রঘুর বিরুদ্ধে দাঁড়াতে পারেনি। হতবাক শর্মা পরিবার।শান্তি নিবাসের মতো বেশ কয়েকটি বাড়ি বাঁচাতে রঘু তার পথে বেরিয়ে গিয়েছিল।
রঘু তাকে বলে যে এটি তাঁর জীবনের লক্ষ্য এবং এখন তাকে যেতে হবে। তাঁর একটি নতুন গন্তব্যে ভ্রমণ করার একটি দৃশ্য এবং অমিতাভ বচ্চন-র বিবরণ দিয়ে এই ছবিটির সমাপ্তি হয়েছিল যে "রঘু নতুন কোন বাড়িতে যাচ্ছেন। আসুন আশা করি এটি আপনার নয়। "
সিনেমাটি সুপারহিট হয়েছিল। এটি ঐ বছরের ৮ তম সবচেয়ে বেশি আয় করা চলচ্চিত্র ছিল।
উইকিপিডিয়া – দ্য মিসিং ম্যানুয়াল
উইকিপিডিয়া – দ্য মিসিং ম্যানুয়াল ২০০৮ সালে প্রকাশিত ইন্টারনেট ভিত্তিক মুক্ত বিশ্বকোষ উইকিপিডিয়ায় অবদান রাখার পদ্ধতি নিয়ে লেখা একটি বই। ওরেইলি মিডিয়া বইটি প্রকাশ করেছে।
লেখক পরিচিতি
উইকিপিডিয়া- দ্যা মিসিং ম্যানুয়াল গ্রন্থটি লিখেছেন জন ব্রথন। লেখকের জন্ম যুক্তরাষ্ট্রে। বইয়ের লেখক নিজেই তাদের মধ্যে একজন যারা উইকিপিডিয়াতে অবদান রেখে চলেছেন।
বিষয়বস্তু
উইকিপিডিয়ায় অবদান রাখার পদ্ধতিগত বিভিন্ন দিক নিয়ে উক্ত গ্রন্থে আলোচনা করা হয়েছে। বইটির প্রথম পাঠ থেকে শেষ পাঠ পর্যন্ত অধ্যয়ন করলে উইকিপিডিয়ায় অবদান রাখার পদ্ধতি শেখা যাবে। উইকিপিডিয়ার নিয়ম-রীতি, সম্পাদনা, কোন বিষয়ের বিশেষজ্ঞদের এবং তার সত্যতা অনুসন্ধানকারীদের মধ্যে দ্বন্দ্ব এবং বিশাল পাঠক সমাজে উইকিপিডিয়ার নিয়ম-রীতি বাস্তবায়ন ইত্যাদি বিষয়ে আলোচনা করা হয়েছে।
পর্যালোচনা
উইকিপিডিয়া- দ্যা মিসিং ম্যানুয়াল গ্রন্থ সম্পর্কে সমালোচক রবার্ট স্লেড বলেন, "যে কেউ, যিনি এই মহান কাজে (বিশ্বকোষ তৈরী) অংশগ্রহণের জন্য আগ্রহী হয়ে উঠছেন, তার জন্য উত্তম সূচনা হবে এই বইটি।"
উইকিপিডিয়া- দ্যা মিসিং ম্যানুয়াল বইটি O ' reilly Media এর Missing Manual series এর একটি অংশ।
২৬ জানুয়ারী ২০০৯, O ' Reilly থেকে ঘোষণা দেয় যে উক্ত বইয়ের বিষয়বস্তু মুক্ত লাইসেন্সের অধীনে প্রকাশ করা হবে, যেন তা উইকিপিডিয়া সম্পাদনার জন্য প্রয়োজনীয় এলাকায় ব্যবহার করা যায়।
সুখদেব সিং কং
সুখদেব সিং কং (১৫ মে ১৯৩১ - ১২ অক্টোবর ২০১২) ২৫ জানুয়ারী ১৯৯৭ থেকে ১৮ এপ্রিল ২০০২ সাল পর্যন্ত কেরলের চৌদ্দতম রাজ্যপাল ছিলেন। তিনি ১৯৭৯ সালের ফেব্রুয়ারি মাসে পাঞ্জাব ও হরিয়ানা হাইকোর্টের বিচারক হিসাবে দায়িত্ব পালন করেন এবং পরবর্তীকালে তাকে জম্মু ও কাশ্মীর হাইকোর্টের প্রধান বিচারপতি পদে পদোন্নতি ও বদলি করা হয়, তিনি ১৯৮৯ সালের ২৪ অক্টোবর থেকে ১৯৯৩ সালের ১৪ ই মে এই পদে অধিষ্ঠিত ছিলেন। তাঁর আমলে ই কে নয়নার এবং এ কে অ্যান্টনি কেরালার মুখ্যমন্ত্রী ছিলেন। কেরালার রাজ্যপাল হিসাবে তাঁর দায়িত্ব পালনের পরে, ১৯৯৩ সালে তিনি জাতীয় মানবাধিকার কমিশনের সদস্য নিযুক্ত হন। তারপরে তিনি অবসর গ্রহণ করেন।
দীর্ঘ অসুস্থতার পরে কং ৮১ বছর বয়সে ২০১২ সালের ১২ অক্টোবর চন্ডীগড়ে মারা যান।
স্বপ্নময় চক্রবর্তী
স্বপ্নময় চক্রবর্তী (২৪ আগস্ট, ১৯৫১) একজন খ্যাতনামা বাঙালি সাহিত্যিক তিনি আনন্দ পুরস্কার ও বঙ্কিম পুরস্কারে ভূষিত হন।
প্রারম্ভিক জীবন
স্বপ্নময় উত্তর কলকাতায় জন্মগ্রহণ করেছিলেন।
সাহিত্য
স্বপ্নময় মূলত ছোটগল্পকার হিসেবে বাংলা সাহিত্য জগতে সুনাম অর্জন করেন। তবে বহু উপন্যাস, প্রবন্ধ ও কলাম লিখিয়ে হিসেবেও তার খ্যাতি আছে। ১৯৭২ সালে তার প্রথম গল্প ছাপা হয় ‘অমৃত’ পত্রিকায়। তার রচিত হলদে গোলাপ বইটি ২০১৫ সালে আনন্দ পুরস্কারে সম্মানিত হয়। এই উপন্যাসটি আসলে সমকামী, তৃতীয় লিংগের মানুষদের নিয়ে গবেষণামূলক উপন্যাস। ২০০৫ সালে অবন্তীনগর উপন্যাসের জন্যে বঙ্কিম পুরস্কার পান স্বপ্নময়। এছাড়া মানিক বন্দ্যোপাধ্যায় পুরস্কার, সর্বভারতীয় কথা পুরস্কার ইত্যাদিতে সম্মানিত হয়েছেন তিনি।
কুয়েতের প্রথম জেলা
বাম|থাম্ব কুয়েতের প্রথম জেলাটি উনিশটি আবাসিক অঞ্চল নিয়ে গঠিত, শার্ক থেকে দসমা পর্যন্ত সালমিয়া এবং রুমিথিয়া পেরিয়ে এবং বায়ান, মেসরিফ এবং হাওয়ালি সহ অন্যান্য অঞ্চল এর অন্তর্ভুক্ত। এখানে মোট ৭৭,২৪৫ জন ভোটার রয়েছে। প্রধানত শিয়া সম্প্রদায় অধ্যুষিত রুমেথিয়ায় সবচেয়ে বেশি ভোটার রয়েছেন ১৫,২৮৪ জন, তার পরে বায়ান ১১,৯৩১ এবং সালওয়া ১০,৩৪৯ জন ভোটার।
বেসরকারী হিসাব অনুসারে বেশিরভাগ ভোটার শিয়া। অন্যান্যরা হলো শহুরেদের মিশ্রণ, বিশেষ করে প্রধান পরিবারগুলি কান্ডারী, আওয়াধি এবং রুমি।
অঞ্চলটির বেশিরভাগ শহরতলিতে অবস্থিত এবং কুয়েতের কম্পিউটার পণ্যগুলির বাণিজ্যিক কেন্দ্র হিসাবে গড়ে উঠেছে। প্রথম উপসাগরীয় যুদ্ধের আগে এখানে বিশাল সংখ্যক ফিলিস্তিনি বাস করতো, এদের বেশিরভাগ উপসাগরীয় যুদ্ধের সময় চলে যায়।
কিমা মটর
কিমা মটর (ইংরেজি :"peas and mince"), এছাড়া কীমা মটরও বলা হয়ে থাকে, এটি মুঘলদের সাথে যুক্ত ভারতীয় উপমহাদেশের একটি খাবার। শব্দটি চাঘাটাই তুর্কিক قيمه (কিমা যুক্ত মাংস) থেকে উদ্ভূত যা তুর্কি কিমা (কিমা বা গ্রাউন্ড মাংস) এর সাথে পরিচিত।
ইতিহাস
"কিমা মটর" মুঘল ভারতের দরবারে জনপ্রিয়ভাবে খাওয়া হত।
নাম
খাবারটিকে প্রথমে "কিমা মটর" বলা হত কিন্তু বর্তমানে "মটর কিমা" হিসাবে উল্লেখ করা হয়। পাকিস্তানে "ق" (ক্বাফ) বর্ণটি যেভাবে উচ্চারণ করা হয় এর কারণে খাবারটর বানান "q" (qeema) হয়, কিন্তু ভারত ও বাংলাদেশে এটি একটি বর্ণ "k" (keema) দিয়ে লেখা হয়।
বৈচিত্র
এই খাবারের একটি জনপ্রিয় বৈচিত্র হল আলু কিমা (আলু ও মাংসের কিমা)। এটি সাধারণত উত্তর ভারতীয় ও পাকিস্তানি বাড়িতে রান্না করা হয়।
সামোসার পূর হিসেবেও কিমা ব্যবহার করা হয়।
উপকরণ
এই খাবারটির উপকরণগুলো ইতিমধ্যেই এর নামে নির্দিষ্ট করা হয়েছে যেমন মটর ও কীমা। ব্যবহৃত মাংসের মধ্যে রয়েছে গ্রাউন্ড ছাগলের মাংস ভেড়ার মাংস বা গরুর মাংস। অন্যান্য সমস্ত উপকরণের মধ্যে রয়েছে ভারতীয় মশলা ও বনস্পতি ঘিসহ পানি।
জেফ্রি ভ্যান্ডারসে
খেলোয়াড়ী জীবন
জুন, ২০১৫ সালে শ্রীলঙ্কা ক্রিকেট বোর্ড একাদশের সদস্যরূপে সফরকারী পাকিস্তান দলের বিপক্ষে খেলেন।
৩০ জুলাই, ২০১৫ তারিখে পাকিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে। নির্ধারিত ৪ ওভারে ২৫ রান দিলেও কোন উইকেট লাভ করতে পারেননি তিনি। ২৮ ডিসেম্বর, ২০১৫ তারিখে শ্রীলঙ্কার ১৬৭তম খেলোয়াড়রূপে নিউজিল্যান্ডের বিপক্ষে ওডিআইয়ে অভিষেক হয় তার। খেলায় তিনি অপরাজিত ৭ রান করার পর বোলিংয়ে মার্টিন গাপটিলের ব্যাটে নাস্তানাবুদ হন। ২ ওভারে ৩৪ রান দেন তিনি। ঐ খেলায় তার দল ১০ উইকেটের বিশাল ব্যবধানে শোচনীয়ভাবে পরাজিত হয়। স্যাক্সটন ওভালে অনুষ্ঠিত তৃতীয় ওডিআইয়ে টম ল্যাথামের উইকেট প্রাপ্তির মাধ্যমে হিসাবের খাতা খুলেন।
বে ওভালে অনুষ্ঠিত খেলায় কোরে অ্যান্ডারসনকে আউট করে তিনি তার প্রথম টুয়েন্টি২০ আন্তর্জাতিকের উইকেট লাভে সক্ষম হন। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য শ্রীলঙ্কা দলের অন্যতম সদস্য মনোনীত হন। কিন্তু নিউজিল্যান্ড ও পাকিস্তান সফরে দূর্বল ক্রীড়াশৈলী প্রদর্শনের কারণে তাকে বাদ দেয়া হয়। পরবর্তীতে লাসিথ মালিঙ্গার আঘাতপ্রাপ্তির ফলে তাকে পুনরায় অন্তর্ভুক্ত করা হয়।
নেপালি ভাষাভাষী অনুযায়ী ভারতের রাজ্যসমূহ
নেপালি ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা। এটি ভারতের সিকিম রাজ্যের একাধিক সরকারি ভাষার একটি। এছাড়াও পশ্চিমবঙ্গের দার্জিলিং পার্বত্য অঞ্চলের গোর্খা জনগোষ্ঠী এলাকার সরকারি ভাষাও নেপালি। ভারতের ২০১১ সালের জনগণনা অনুযায়ী এটি মাতৃভাষীর সংখ্যা অনুসারে ভারতের ১৮তম সর্বাধিক প্রচলিত ভাষা। এবং ভারতে এই ভাষার বক্তার সংখ্যা ২৯ লক্ষের বেশি যা ভারতের মোট জনসংখ্যার ০.২৪%। মাতৃভাষী বক্তার সংখ্যা অনুসারে এই ভাষাটি বিশ্বের ৫৭তম সর্বাধিক প্রচলিত ভাষা।
নিচের তালিকাটি নেপালি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
ফাতিমা তোগবে
ফাতিমা তোগবে, যার পুরো নাম কিকে ফাতিমা তোগবে-ওলোরি, তিনি হায়াতি কমিউনিকেশনস গ্রুপের প্রতিষ্ঠাতা এবং নির্বাহী পরিচালক, একটি মিডিয়া এবং বিনোদন সংস্থা যা প্রাথমিকভাবে পশ্চিম আফ্রিকা জুড়ে মুসলিম মহিলাদের জীবনকে উন্নত এবং ক্ষমতায়নের উপর দৃষ্টি নিবদ্ধ করে। তিনি ২০১২ সালে হায়াতি ম্যাগাজিন, ২০১৫ সালে হায়াতি খুচরা, জুলাই ২০১৭ সালে হায়াতি ফ্যাশন উইক এবং অক্টোবর ২০১৭ সালে হায়াতি ম্যাগাজিন ফ্রাঙ্কাইস চালু করেন।
তরল অক্সিজেন
তরল অক্সিজেন হল দ্বি পরমাণু অক্সিজেনের তরল রূপ। এর ব্যবহার দেখা যায় মহাকাশ, ডুবোজাহাজ এবং গ্যাস শিল্পে। ১৯২৬ সালে রবার্ট এইচ গডার্ডের আবিষ্কার করা প্রথম তরল-জ্বালানী রকেটে এটি জারক হিসাবে ব্যবহৃত হয়েছিল। এই ব্যবহারটি এখনো চলে আসছে।
ভৌত ধর্ম
তরল অক্সিজেনের রঙ ফ্যাকাশে নীল এবং এটি শক্তিশালী প্যারাচুম্বক: এটি একটি শক্তিশালী + ইউ-চুম্বকের (অশ্বক্ষুরাকৃতি) দুই মেরুর মাঝে ঝুলন্ত অবস্থায় থাকতে পারে। তরল অক্সিজেনের ঘনত্ব ১.১৪১ গ্রাম/সেমি৩ (১.১৪১ কেজি/লিটার বা ১১৪১ কেজি/মি৩)। এটি তরল জলের চেয়ে সামান্য ঘন এবং নিম্নতাপীয়। ১০১.৩২৫ কিলো পাস্কাল (৭৬০ মিমি পারদস্তম্ভের চাপ) চাপে এর হিমাঙ্ক এবং স্ফুটনাঙ্ক । তরল অক্সিজেনের সম্প্রসারণ অনুপাত ১:৮৬১,  চাপ এবং  তাপমাত্রায়,  এবং এই কারণে, এটি শ্বাস-প্রশ্বাসের জন্য পরিবহনযোগ্য অক্সিজেনের উৎস হিসাবে কিছু বাণিজ্যিক এবং সামরিক বিমানগুলিতে ব্যবহৃত হয়।
তরল অক্সিজেনের নিম্নতাপীয় প্রকৃতির কারণে, যে পদার্থগুলিতে এটি স্পর্শ করা হয়, সেগুলি ভঙ্গুর হয়ে উঠতে পারে। তরল অক্সিজেন একটি খুব শক্তিশালী জারকও: জৈব পদার্থ তরল অক্সিজেনে খুব দ্রুত পুড়ে যায়। উপরন্তু, তরল অক্সিজেনে ভেজানো কিছু উপকরণ, যেমন কয়লা ব্রিকেট, কালো কার্বন, ইত্যাদি যদি অগ্নিসংযোগের উৎস যেমন অগ্নি স্ফুলিঙ্গ বা হালকা ঘা পায়, তাহলে অপ্রত্যাশিতভাবে বিস্ফোরণ ঘটাতে পারে। আস্ফাল্ট সহ পেট্রোরাসায়নিক গুলিতে প্রায়ই এই আচরণ দেখা যায়।
১৯২৪ সালে গিলবার্ট নিউটন লুইস প্রথম চতুঃঅক্সিজেন অণুর (O৪) ভবিষ্যদ্বাণী করেছিলেন, তরল অক্সিজেন কেন ক্যুরীর নীতি মেনে চলে না, তা ব্যাখ্যা করার জন্য তিনি এটিকে প্রস্তাব করেছিলেন। আধুনিক কম্পিউটার দ্বারা পরীক্ষায় দেখা গেছে যে, যদিও তরল অক্সিজেনে স্থিতিশীল কোন O৪ অণু নেই, কিন্তু তার O২ অণুগুলির প্রতি-সমান্তরাল ঘূর্ণনের সাথে দুটি করে জোট বাঁধার প্রবণতা দেখা যায়, যার ফলে তাৎক্ষণিক O৪ অণু তৈরি হয়।
তরল নাইট্রোজেনের স্ফুটনাঙ্ক −১৯৬ °সে (৭৭ কেলভিন), এটি অক্সিজেনের স্ফুটনাঙ্ক −১৮৩ °সে (৯০ কেলভিন) এর থেকে অনেকটা কম। তরল নাইট্রোজেনযুক্ত পাত্র বাতাসের অক্সিজেনের ঘনীভবন করতে পারে: যখন নাইট্রোজেনের বেশিরভাগ অংশটি এমন পাত্র থেকে বাষ্প হয়ে যায় তখন ঝুঁকি থাকে যে অবশিষ্ট তরল অক্সিজেন জৈব পদার্থের সাথে বিক্রিয়া করে বিষ্ফোরন ঘটাতে পারে। আবার উল্টো দিকে, তরল নাইট্রোজেন বা তরল বায়ু খোলা বাতাসে রাখলে অক্সিজেন সমৃদ্ধ হতে পারে; বায়ুমণ্ডলীয় অক্সিজেন এতে দ্রবীভূত হয়, অন্যদিকে নাইট্রোজেন বাষ্পীভূত হয়ে যায়
সাধারণ চাপের স্ফুটনাঙ্কে তরল অক্সিজেনের পৃষ্ঠটান ১৩.২ ডাইন/সেমি।
ব্যবহার
বাণিজ্যিকভাবে তরল অক্সিজেনকে শিল্প গ্যাস হিসাবে শ্রেণিবদ্ধ করা হয় এবং শিল্প এবং চিকিৎসার উদ্দেশ্যে ব্যাপকভাবে ব্যবহৃত হয়। বায়ুতে প্রাকৃতিকভাবে প্রাপ্ত অক্সিজেন থেকে নিম্নতাপী বায়ু পৃথকীকরণ কারখানায় আংশিক পাতন প্রক্রিয়ায় তরল অক্সিজেন পাওয়া যায়।
বিমানবাহিনী তরল অক্সিজেনের ব্যবহারে কৌশলগত গুরুত্বকে দীর্ঘদিন ধরে স্বীকৃতি দিয়েছে, বিকারক এবং হাসপাতালে ও অনেক উচ্চতার বিমান উড়ানে শ্বাস নেওয়ার জন্য বায়বীয় অক্সিজেনের সরবরাহ উভয় হিসাবেই। ১৯৮৫ সালে ইউ.এস. বিমান বাহিনী সমস্ত বড় বিমান ঘাঁটিতে নিজস্ব অক্সিজেন উৎপাদন করার একটি কর্মসূচি শুরু করেছিল।
রকেট চালক যন্ত্রের মধ্যে
তরল অক্সিজেন হল মহাকাশগামী রকেট চালক যন্ত্রে প্রয়োগের জন্য, সবচেয়ে সাধারণ নিম্নতাপী তরল জারক, সাধারণত এর সঙ্গে তরল হাইড্রোজেন, কেরোসিন বা মিথেনের মিশ্রণ থাকে।
তরল অক্সিজেন ব্যবহার করা হয়েছিল প্রথম তরল জ্বালানী সমৃদ্ধ রকেটে। দ্বিতীয় বিশ্বযুদ্ধে ভি-২ ক্ষেপণাস্ত্রগুলিতে এ-স্টফ এবং সোয়ারস্টফ নামে তরল অক্সিজেন ব্যবহার করেছিল। ১৯৫০ এর দশকে, স্নায়ুযুদ্ধের সময় মার্কিন যুক্তরাষ্ট্রের রেডস্টোন ও অ্যাটলাস রকেট এবং সোভিয়েত আর-৭ সেমিওরকা জ্বালানী হিসাবে তরল অক্সিজেন ব্যবহার করেছিল। পরে, ১৯৬০ এবং ১৯৭০ এর দশকে, অ্যাপোলো স্যাটার্ন রকেটের আরোহণের স্তরে এবং মহাকাশ যানের মুখ্য ইঞ্জিনে তরল অক্সিজেন ব্যবহার করা হয়েছিল।
২০২০ সালে, অনেক রকেট তরল অক্সিজেন ব্যবহার করেছে:
আবু নাসের চৌধুরী
আবু নাসের চৌধুরী বাংলাদেশের নোয়াখালী জেলার রাজনীতিবিদ, মুক্তিযুদ্ধা ও নোয়াখালী-৪ আসনের সাবেক সংসদ সদস্য।
রাজনৈতিক জীবন
আবু নাসের চৌধুরী একজন মুক্তিযুদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৪ আসন থেকে সংসদ সদস্য নির্বাচিত হন।
আমার তুমি
আমার তুমি ১৯৮৯ সালের একটি ভারতীয় বাংলা সিনেমা।এর পরিচালক  বিমল রায় (জুনিয়র)  ।এর প্রযোজনা করেছিলেন দীপ্তি পাল । এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ফারাহ নাজ । সংগীত পরিচালনা করেছেন বাপ্পী লাহিড়ী ।
ঢোলপুর জেলা
ঢোলপুর জেলা উত্তর ভারতের রাজস্থান রাজ্যের একটি জেলা। ঢোলপুর শহরটি জেলা সদর। ঢোলপুর জেলা ভারতপুর বিভাগীয় কমিশনারেটের একটি অংশ।
ঢোলপুর জেলার আয়তন ৩,০৮৪ বর্গ কিলোমিটার। চম্বল নদীটি জেলার দক্ষিণ সীমানা গঠন করে এবং নদীর ওপর তীরে মধ্যপ্রদেশ রাজ্য। জেলাটি পূর্ব ও উত্তর পূর্বে উত্তরপ্রদেশ রাজ্য, উত্তর-পশ্চিমে রাজস্থানের ভরতপুর জেলা এবং পশ্চিমে রাজস্থানের করুলি জেলা দ্বারা সীমাবদ্ধ। চম্বল নদীর তীরে জুড়ে জেলায় বহু জলাশয় বা জলাভূমি দেখা যায়; জেলার পশ্চিমাঞ্চলে পাহাড়ের নিম্ন সীমাগুলি সূক্ষ্ম দানাযুক্ত এবং সহজেই লাল বেলেপাথর সরবরাহ করে।
প্রশাসনিকভাবে জেলাটি চারটি মহকুমায় বিভক্ত। মহকুমাগুলি হল ঢোলপুর, বাড়ি, রাজাখেরা, এবং বাসরী। জেলাতে ছয়টি তহসিল রয়েছে, তহশিলগুলি হল ঢোলপুর, বাড়ি, রাজাখেরা, বেসেদি, সরমথুরা এবং সাইপাউ।
জেলার অর্থনীতি মূলত কৃষিকাজের উপর নির্ভরশীল। ঢোলপুরের আঞ্চলিক ভাষা হ'ল "ব্রজ ভাষা", যার মধ্যে বুন্দেলখণ্ডী এবং খাদি ভাষার প্রভাব রয়েছে। কারণ ঢোলপুর তিনটি দিক দিয়ে ব্রজ ক্ষেত্র দ্বারা বেষ্টিত কেন্দ্রে অবস্থিত। এই ব্রজ ক্ষেত্র রাজস্থান, উত্তরপ্রদেশ এবং মধ্য প্রদেশে অবস্থিত।
জনসংখ্যার উপাত্ত
২০১১ সালের আদমশুমারি অনুসারে ঢোলপুর জেলার জনসংখ্যা ১২,০৭,২৯৩, যা বাহরাইন বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। এটি জনসংখ্যার হিসাবে ভারতে ৩৯৪ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৯৮ জন  (১,০৩০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ২২.৭৮% ছিল। ঢোলপুরে প্রতি লিঙ্গ অনুপাত রয়েছে ১,০০০ জন পুরুষ প্রতি ৮৪৫ জন মহিলা  এবং শিক্ষার হার ৭০.১৪%।
ভারতের ২০১১ সালের আদমশুমারির সময়ে, জেলার ৯৯.৮১% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর / গ্রামীণ জনসংখ্যা
২০১১ সালের আদমশুমারি অনুসারে সাক্ষরতার জেলার ৭৯.৪৯% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৯৫৯,০০৬ জন, যার মধ্যে পুরুষ এবং মহিলা যথাক্রমে ৫,২০,৯৩০ জন এবং ৪,৩৮,২৩৭৬ জন। সাক্ষরতার জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৮৪১ জন মহিলা।
বানতলা
বানতলা হল ভারতের পশ্চিমবঙ্গ রাজ্যের পূর্ব কলকাতার একটি অঞ্চল।
থানা
কলকাতা লেদার কমপ্লেক্স থানা কলকাতা পুলিশের পূর্ব বিভাগের অংশ। এটি কড়াইডাঙ্গা, PO ভোজেরহাট-৭৪৩৫০২-এ অবস্থিত। কলকাতা লেদার কমপ্লেক্স থানা ২০১৭ সালে দক্ষিণ ২৪ পরগনা জেলার দক্ষিণ শিল্প পুলিশ জেলার অধীনে তৈরি করা হয়েছিল এবং একই বছরে কলকাতা পুলিশে স্থানান্তরিত হয়েছিল। কলকাতা লেদার কমপ্লেক্স থানার ভাঙ্গার I এবং ভাঙ্গার II সিডি ব্লকের এখতিয়ার রয়েছে।
কলকাতা লেদার কমপ্লেক্স
কলকাতা লেদার কমপ্লেক্স হল এমন একটি এলাকা যেখানে কলকাতার চামড়া শিল্প রয়েছে। এটি । এটি প্রতিদিন ১,০০০ টন চামড়া তৈরির ক্ষমতা রাখে। এটি দেশের দ্বিতীয় সর্বাধিক গুরুত্বপূর্ণ ট্যানিং কেন্দ্র, যা দেশের প্রায় ২২-২৫% ট্যানিংয়ের জন্য দায়ী। কলকাতা লেদার কমপ্লেক্স বানতলায় স্থানান্তরের জন্য ১৯ ডিসেম্বর ১৯৯৬ তারিখে শহরের ট্যানারিগুলিকে সুপ্রিম কোর্টের নির্দেশনা অনুসারে স্থাপন করা হয়েছিল। এটি আনুষ্ঠানিকভাবে ২০০৫ সালের ৩০ জুলাই উদ্বোধন করা হয়েছিল।
তথ্য প্রযুক্তি
বানতলা তথ্য প্রযুক্তি এলাকা 130 acre জুড়ে বিস্তৃত। কগনিজ্যান্ট টেক্‌নলজি সলিউশন্স 20 acre ক্যাম্পাস থেকে কাজ করে।
পরিবহন
বাসন্তী হাইওয়ে (রাজ্য সড়ক ৩-এর অংশ) হল এলাকার ধমনী। রাস্তাটি ধাপায় ইএম বাইপাসের সাথে সংযুক্ত।
জিনস, ব্রেইন এন্ড বিহেভিয়ার
জিনস, ব্রেইন এন্ড বিহেভিয়ার (জি২বি নামেও পরিচিত) একটি পিয়ার রিভিউ অনলাইন বৈজ্ঞানিক জার্নাল যা  শুধুমাত্র আচরণগত, স্নায়বিক, এবং মানসিক বংশগতির গবেষণা প্রকাশ করে থাকে। এটা ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। জার্নালটি একটি ত্রৈমাসিক হিসাবে ২০০২ সালে প্রতিষ্ঠিত হলেও বর্তমানে মাসিক হিসেবে প্রকাশিত হয়। জি২বি একটি হাইব্রিড ওপেন এক্সেস জার্নাল হলেও, এর প্রকাশনার বিষয়বস্তু প্রকাশের দুই বছর পর অনলাইনে বিনামূল্যে প্রকাশ করা হয়।
সংক্ষিপ্ত বিবরণ এবং ইতিহাস
জিনস, ব্রেইন এন্ড বিহেভিয়ার ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। ভলিউম ১ ২০০২ সালে প্রকাশিত হয়েছিল এবং ত্রৈমাসিক হিসাবে প্রকাশিত থাকে। নিবন্ধের সংখ্যা বৃদ্ধি পাওয়ায় এটা দ্বি মাসিক হিসেবে প্রকাশনা শুরু করে, ২০০৬ সাল থেকে বছরে ৮ টি, এবং  ২০১৪ সাল থেকে মাসে একটি করে প্রকাশিত হচ্ছে।   নিবন্ধ গুলো উইলি অনলাইন লাইব্রেরির মাধ্যমে অনলাইনে প্রকাশিত হয়  অথবা,  ১২ মাসের নিষেধাজ্ঞা পর, ইবিএসসিওহোস্ট এ।  লেখক নিবন্ধটি ওপেন এক্সেস হবে কিনা তা নির্ধারণ করতে পারেন। সকল নিবন্ধ ই প্রকাশের২৪ মাস পর অনলাইনে বিনামূল্যে প্রকাশ করা হয়। জার্নালটির মূলত প্রিন্ট ও ইলেকট্রনিক উভয় সংস্করণ প্রকাশিত হত, কিন্তু ২০১৪ সাল থেকে শুধুমাত্র অনলাইনে প্রকাশিত হয়।
প্রতিষ্ঠাতা প্রধান সম্পাদক ছিলেন উইম ক্রুসো (ফ্রেঞ্চ ন্যাশনাল সেন্টার ফর সাইন্টিফিক রিসার্চ), ২০১২ সালে এন্ড্রু হোমস (ন্যাশনাল ইন্সটিটিউট অন অ্যালকোহল অ্যাবিউস অ্যান্ড অ্যালকোহলিসম) যার স্থলাভিষিক্ত হন।
অভ্যর্থনা
তৃতীয় বৎসরের মধ্যেই, জিনস, ব্রেইন এন্ড বিহেভিয়ার ১৪০০ টি একাডেমিক গ্রন্থাগারে স্থান করে নেয়   জার্নাল সাইটেশন রিপোর্টস অনুসারে ২০১৪ সালে এর ইমপ্যাক্ট ফ্যাক্টর ছিল ৩.৬৬১, র‍্যাঙ্কিং ছিল ২৫২ টি 'নিউরোসাইন্স' ক্যাটাগরির জার্নালের মধ্যে ৮০তম  এবং 'বিহেভিয়ারাল সাইন্স' ক্যাটাগরির ৫১টি জার্নালের ৭ম।
যে পাঁচটি জার্নাল থেকে ২০১৫ সালে সর্বাধিক উদ্ধৃত হয়েছে তাদের মধ্যে জিনস, ব্রেইন এন্ড বিহেভিয়ার রয়েছে, তারা হল (সর্বাধিক উদ্ধৃতের ক্রম অনুসারে) পিএলওএস ওয়ান, বিহেভিয়ারাল ব্রেইন রিসার্চ, জিনস, ব্রেইন এন্ড বিহেভিয়ার, ফ্রন্টেইয়ারস ইন বিহেভিয়ারাল ব্রেইন রিসার্চ এবং সাইকো ফার্মাকোলোজি। যে পাঁচটি জার্নাল ২০১৫ সালে জিনস, ব্রেইন এন্ড বিহেভিয়ার এ প্রকাশিত নিবন্ধ থেকে সর্বাধিক উদ্ধৃতি ব্যবহার করেছে তারা হল দ্য জার্নি অব নিউরোসাইন্স, ন্যাচার, প্রসিডিং অব দ্য ন্যাশনাল একাডেমী অব সাইন্স, জিনস, ব্রেইন এন্ড বিহেভিয়ার এবং আমেরিকান জার্নাল অব হিউম্যান জেনেটিক্স।
জার্নালটি মাউস মিউট্যান্ট গবেষণা প্রকাশনার জন্য মান নির্ধারণ করেছে। বেশিরভাগ মাউস মিউট্যান্ট গবেষণায় পদ্ধতিগত ত্রুটি থাকার কারণে তা মারাত্মকভাবে ভ্রান্ত বৈজ্ঞানিক সিদ্ধান্তে উপনীত করে, সময়, প্রচেষ্টা এবং গবেষণার সম্পদ নষ্ট করে এবং  ত্রুটিপূর্ণ গবেষণার জন্য জীবন্ত প্রানিদের অপ্রয়োজনীয় ব্যবহারের নৈতিক সমস্যার সৃষ্টি করে। নির্ধারিত মানটি ধীরে ধীরে এ ক্ষেত্রের জন্য গ্রহণযোগ্য হয়ে উঠছে।
সার-সংক্ষেপণ ও নিবন্ধন
জেনেস, ব্রেইন এন্ড বিহেভিয়ার যেখানে সার-সংক্ষিপ্ত ও নিবন্ধিত: • Academic Search and Academic Search Premier
• Biological Abstracts
• BIOSIS Previews
• CSA Animal Behavior Abstracts
• CSA Biological Sciences Database
• CSA Neurosciences Abstracts
• Dietary Supplements
• Elsevier BIOBASE
• InfoTrac
• MEDLINE/PubMed
• ProQuest databases
• PsycINFO/Psychological Abstracts
• Scopus
সর্বাধিক উদ্ধৃত নিবন্ধ
ওয়েব অব সাইন্সের মতে, নিম্ন লিখিত তিনটি নিবন্ধ সর্বাধিক বার উদ্ধৃত হয়েছে (>২৫০ বার):
পূর্ণেন্দুকিশোর সেনগুপ্ত
পূর্ণেন্দুকিশোর সেনগুপ্ত (১৮৯৫ - ১৭ নভেম্বর, ১৯৭৮) একজন বাঙালি ব্রিটিশ বিরোধী স্বাধীনতা আন্দোলন কারী সমাজসেবী ও শ্রমিক কৃষক আন্দোলনের নেতা।
প্রারম্ভিক জীবন
তিনি বাংলাদেশে র ঢাকা র বানারি'তে জন্মগ্রহণ করেন। পিতা শ্যামকিশোর সেনগুপ্ত ছিলেন শ্রীহট্ট আদালতের উকিল। বারানসী ষড়যন্ত্র মামলার নেতা বিপ্লবী নগেন দত্ত সিলেটে অনুশীলন সমিতি র শাখা গড়ে তুললে তাতে কিশোর বয়েসে যোগ দিয়েছিলেন পূর্ণেন্দু। ঢাকা বিশ্ববিদ্যালয়ে বি.এসসি পড়ার সময়ে আচার্য প্রফুল্ল চন্দ্র রায়ে র সংস্পর্শে আসেন। এমএসসি পড়ার সময় অসহযোগ আন্দোলনে অংশগ্রহণ করেন ও পরীক্ষা বর্জন করেন।
স্বাধীনতা আন্দোলন
১৯২২ সালে ঢাকা র অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধী র আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।
সমাজসেবা
১৯২৫ সালে পদ্মা নদীর ভাঙনে বিদ্যাশ্রম ক্ষতিগ্রস্ত হওয়ার উপক্রম হলে সেটিকে শ্রীহট্টে স্থানান্তর করেন। সেটির নাম হয় রঙ্গীরকুল বিদ্যাশ্রম। জনকল্যাণমূলক কাজ, দাঙ্গা প্রতিরোধ, ত্রাণ, ও সেবার কাজে, সর্বোপরি গান্ধীবাদী আন্দোলনে এই আশ্রম গুরুত্বপূর্ণ স্থান অধিকার করে আছে। ১৯২৯ সালে সিলেট ও কাছাড়ের বন্যায় ত্রানে ঝাঁপিয়ে পড়েছিলেন পূর্নেন্দু কিশোর। রঙ্গীরকুল বিদ্যাশ্রম বিভিন্ন গঠনমূলক কাজ করে তার পরিচালনায়। ১৯৩৫ সালে ভারতীয় জাতীয় কংগ্রেসে র সুবর্ন জয়ন্তী উপলক্ষ্যে শিল্প প্রদর্শনী, ১৯৩৮ এ সুরমা উপত্যাকা কর্মী সম্মেলন হয় তারই উদ্যোগে। দ্বিতীয় বিশ্বযুদ্ধে র সময় বর্মা হতে আগত উদ্বাস্তুদের সেবা করেন। ১৯৪৬ সালে ব্রিটিশ ভারতের শেষ নির্বাচনে প্রতিদ্বন্দিতা করে আসাম ব্যবস্থাপক পরিষদের সদস্য হন। আসাম সরকারের বুনিয়াদি শিক্ষা কমিটির সদস্য ছিলেন তিনি। দেশ ভাগের পর পূর্ব পাকিস্তানে থেকে যান এবং চা শ্রমিকদের কল্যাণসাধনে ব্রতী হন। ১৯৫৪ সালে মৌলভীবাজার থেকে আইন পরিষদে নির্বাচিত হয়েছিলেন। ১৯৬৪ সালে কুলাউড়া-রাজনগর আসনে সাধারণ নির্বাচনে পূর্ণেন্দুকিশোর সেনগুপ্ত বিপুল ভোটে জয়ী হন। আইয়ুব খান জমানায় তার চা-শ্রমিক ইউনিয়ন নিষিদ্ধ হয়। ১৯৬৯ সালে ভারত-পাকিস্তান যুদ্ধ কালীন শ্রীহট্ট জেলে বন্দী থাকেন তিনি।
মৃত্যু
রঙ্গীরকূল আশ্রমে ১৭ নভেম্বর, ১৯৭৮ সালে মারা যান জননেতা পূর্নেন্দুকিশোর সেনগুপ্ত।
ফ্রিডা পিন্টো
ফ্রিডা সেলেনা পিন্টো (জন্ম ১৮ অক্টোবর ১৯৮৪) একজন ভারতীয় অভিনেত্রী এবং মডেল। তিনি মূলত আমেরিকান এবং ব্রিটিশ চলচ্চিত্রে কাজ করেন। পিন্টো স্লামডগ মিলিয়নিয়ার (২০০৮) ব্রিটিশ নাট্য চলচ্চিত্রে আত্মপ্রকাশের মাধ্যমে সুনাম অর্জন করেছিলেন, যেটি ভারতীয় লেখক বিকাশ স্বরূপের ২০০৫ সালের কোশ্চেন অ্যান্ড অ্যানসার উপন্যাসের ভিত্তিতে নির্মিত। এই চলচ্চিত্রে অভিনয়ের স্বীকৃতিস্বরূপ তিনি পাল্ম স্প্রিং আন্তর্জাতিক চলচ্চিত্র উৎসবে ব্রেকথ্রু পারফরম্যান্স পুরস্কার জেতেন, পাশাপাশি ব্রিটিশ অ্যাকাদেমি চলচ্চিত্র পুরস্কার, শ্রেষ্ঠ ব্রেকথ্রু পারফরম্যান্স ও শ্রেষ্ঠ চুম্বন বিভাগে এমটিভি মুভি ও টিভি পুরস্কার, তিনটি বিভাগে টিন চয়েস পুরস্কার, শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার, আউটস্ট্যান্ডিং এনসেম্বল বিভাগে ব্ল্যাক রিল পুরস্কার এবং মোশন পিকচারে অভিনয়ে অসাধারণ অবদানের জন্য স্ক্রিন অ্যাক্টরস গিল্ড পুরস্কারের মনোনয়ন পেয়েছিলনে।
তার সর্বাধিক বাণিজ্যিক সাফল্য এসেছে রাইজ অব দা প্ল্যানেট অব দা এইপ্‌স (২০১১) বৈজ্ঞানিক কল্পকাহিনি নির্ভর চলচ্চিত্রের মাধ্যমে। ২০১১ সালে মাইকেল উইন্টারবটমের তৃষ্ণা চলচ্চিত্রে শিরোনাম চরিত্রে তার অভিনয় ব্যাপক পরিচিতি এবং প্রশংসা অর্জন করেছিল। তিনি ইমর্টাল্‌স (২০১১) মহাকাব্য ফ্যান্টাসি অ্যাকশন চলচ্চিত্রে ক্রিটেন রাজকন্যা ফাইদ্রা, গার্ল রাইজিং (২০১৩) প্রামাণ্যচিত্রে কথক হিসেবে এবং ডেজার্ট ড্যান্সার (২০১৪) জীবনী নাট্য চলচ্চিত্রে অভিনয়ের জন্য সমালোচকদের মিশ্র প্রশংসা পেয়েছিলেন। ২০১৭ সালে, তিনি গেরিলা শোটাইম ক্ষুদেধারাবাহিকে, এবং ২০১৮ সালে লাভ সোনিয়া ভারতীয় নাট্য চলচ্চিত্রে এবং মোগলি: লিজেন্ট অব দা জাঙ্গল ফ্যান্টাসি রোমাঞ্চকর চলচ্চিত্রে অভিনয় করেছিলেন। তার মুক্তিপ্রাপ্ত সর্বশেষ চলচ্চিত্র লাভ, ওয়েডিং, রিপিট (২০২০)।
চলচ্চিত্রে অভিষেকের পূর্বে, পিন্টো মডেল এবং টেলিভিশন উপস্থাপক হিসেবে কাজ করেছেন। যদিও ভারতীয় গণমাধ্যম তাকে বিদেশী চলচ্চিত্রে ভারতীয় নারীর স্টেরিওটাইপিক্যাল ভাবমূর্তি ভাঙার কৃতিত্ব দিয়েছিল, তবুও তিনি ভারতীয় চলচ্চিত্রে একজন স্বল্প পরিচিত ব্যক্তিত্ব এবং ভারতের বিশিষ্ট প্রযোজনায় তার উপস্থিতি তুলনামূলকভাবে কম। চলচ্চিত্রের কর্মজীবনের পাশাপাশি তিনি মানবিক প্রচারণামূলক কর্মকাণ্ডে জড়তি এবং নারীর ক্ষমতায়নে সোচ্চার।
প্রাথমিক জীবন এবং পটভূমি
ফ্রিডা সেলেনা পিন্টো ১৮ অক্টোবর ১৯৮৪ সালে ভারতের মহারাষ্ট্র রাজ্যের বম্বে (বর্তমানে মুম্বই) নগরীতে, কর্ণাটকের ম্যাঙ্গালোর সম্প্রদায়ের একটি ম্যাঙ্গালোরিয় ক্যাথলিক পরিবারে জন্ম নেন। তার মা সিলভিয়া পিন্টো মুম্বইয়ের গোরেগাঁও শহরের সেন্ট জন ইউনিভার্সাল স্কুলের অধ্যক্ষ, এবং তার বাবা ফ্রেডরিক পিন্টো ব্যাংক অফ বরোদার একজন ঊর্ধ্বতন শাখা ব্যবস্থাপক। পিন্টোর বড় বোন শ্যারন এনডিটিভি সংবাদ চ্যানেলের সহকারী প্রযোজক হিসেবে কর্মরত।
মালাদ শহরতলির একটি মধ্যবিত্ত পরিবারে পিন্টো বেড়ে উঠেছিলেন। তিনি তার পাঁচ বছর বয়সে প্রথমে অভিনেত্রী হতে চেয়েছিলেন, শৈশবকালে প্রায়শই টেলিভিশন অভিনয়শিল্পীদের মতোন পোশাক পরতেন এবং তাদের অনুকরণ করতেন। পরে তিনি ১৯৯৪ সালের মিস ইউনিভার্স প্রতিযোগিতায় সুস্মিতা সেনের বিজয়ে অনুপ্রাণিত হয়েছিলেন স্মরণ করে বলেছিলেন, "দেশটি তার (সুস্মিতার) জন্য সত্যিই গর্বিত হয়েছিল, এবং এটা আমার ভালো লেগেছিল, আমিও একই কাজ করতে চাই"। পিন্টো মালাদে কার্মেল অব সেন্ট জোসেফ স্কুলে পড়েছেন। বিদ্যালয়ে তিনি বিভিন্ন ক্রীড়ায় অংশগ্রহণ এবং সঙ্গীতদলে গান করতেন। এরপর তিনি মুম্বইয়ের সেন্ট জেভিয়ার্স কলেজে পড়াশোনা করেন। সেখানে তার অধ্যয়নের প্রধান বিষয় ছিল ইংরেজি সাহিত্য, এবং স্নাতক বর্ষে তার অপ্রধান বিষয় ছিল মনোবিজ্ঞান ও অর্থনীতি। কলেজে তিনি অপেশাদার থিয়েটারে অংশ নিয়েছিলেন, তবে ২০০৫ সালে স্নাতক সম্পন্ন হওয়ার আগ পর্যন্ত অভিনয় ও মডেলিংয়ে কাজ করার থেকে বিরত থাকেন।
একই সময়ে, পিন্টো চলচ্চিত্র এবং টেলিভিশন অনুষ্ঠানগুলির জন্য অডিশনে যেতে শুরু করেছিলেন। ২০০৬ থেকে ২০০৮ সালে জি ইন্টারন্যাশনাল এশিয়া প্যাসিফিকে প্রচারিত ফুল সার্কেল নামে একটি আন্তর্জাতিক ভ্রমণ অনুষ্ঠান সঞ্চালন করার জন্য তাকে নির্বাচিত করা হয়েছিল। এই অনুষ্ঠান তাকে আফগানিস্তান, ফিজি, মালয়েশিয়া, সিঙ্গাপুর এবং থাইল্যান্ড সহ বিশ্বের বিভিন্ন দেশে নিয়ে যায়। মার্ক ফোর্সারের কোয়ান্টাম অব সোলেস (২০০৮) চলচ্চিত্রে বন্ড গার্ল ক্যামিলি মন্টেসের ভূমিকা সহ বলিউড ও হলিউডের উভয় প্রযোজনার জন্য তার অডিশনগুলি বেশিরভাগ ক্ষেত্রে ব্যর্থ হয়েছিল। পরে পিন্টো দাবি করেছিলেন যে, এটি ছিল একটি শেখার ভাল অভিজ্ঞতা, এবং উল্লেখ করে বলেন যে, তিনি "যেভাবে ঘটেছিল সেভাবেই আনন্দের বিষয় ছিলো। আমার প্রত্যাখ্যাত হবারই দরকার ছিল, এবং আমার এটি শিখতে হবে যে এটি খেলার অংশ... আমার ১০০টি প্রত্যাখ্যান থাকতে পারে তবে আমি নিশ্চিত যে এখানে একটি বিশেষ জিনিস হবে যা আমার জন্য প্রায় পূর্বনির্দিষ্ট।"
সূচনা ও সাফল্যলাভ (২০০৮–১০)
২০০৭ সালে, পিন্টোর মডেলিং এজেন্সি তাকে অন্য ছয়জন মডেল সহকারে ড্যানি বয়লের স্লামডগ মিলিয়নিয়ার (২০০৮) চলচ্চিত্রের কাস্টিং পরিচালকের অনুরোধে মহিলা চরিত্রের অডিশনের জন্য বেছে নিয়েছিল। ছয় মাসের বিস্তৃত অডিশনের পরে, চলচ্চিত্রে দেব প্যাটেল অভিনীত মূল চরিত্র জামালের প্রেমের আগ্রহ লতিকা চরিত্রে অভিনয় করেছিলেন পিন্টো। প্রযোজনা পরবর্তী সময়ে, তিনি মুম্বইয়ের ব্যারি জন অ্যাক্টিং স্টুডিওতে একটি অভিনয় কোর্সে অংশ নিয়েছিলেন। যদিও কোর্সটি তাকে অভিনয়ের "প্রযুক্তিগত দিকগুলি" সম্পর্কে শিখিয়েছিল, তিনি বলেছিলেন যে "প্রকৃত অভিজ্ঞতার নিরিখে সেখানে এর বাইরে এবং আসল চরিত্রে অভিনয়ের মতোন কিছুই ছিলো না... সুতরাং আমার কাছে আমার প্রিয় অভিনয় বিদ্যালয় ছিল ড্যানি বয়লের সাথে ছয় মাসের অডিশন"। বিশেষত প্লট এবং সাউন্ডট্র্যাকের জন্য প্রশংসিত স্লামডগ মিলিয়নিয়ার একটি স্লিপার হিট হিসেবে আত্মপ্রকাশ করেছিল। US$15 মিলিয়ন ডলার বাজেটে নির্মিত চলচ্চিত্রটি বিশ্বব্যাপী US$377.9 মিলিয়ন ডলার আয় করে। ৮১তম একাডেমি পুরস্কারে সবচেয়ে সফল চলচ্চিত্র হিসেবে এটি দশটি পুরস্কারের জন্য মনোনীত হয়েছিল, যার মধ্যে শ্রেষ্ঠ চলচ্চিত্রের পুরস্কার সহ আটটি পুরস্কার জেতে। পিন্টো পাম স্প্রিংস আন্তর্জাতিক চলচ্চিত্র উৎসবে ব্রেকথ্রু পারফরম্যান্স পুরস্কার জিতেছিলেন, এবং চলচ্চিত্রের অন্যান্য সহ-শিল্পীদের সাথে মোশন পিকচারে অভিনয়ে অসাধারন অবদানের জন্য স্ক্রিন অ্যাক্টরস গিল্ড পুরস্কার জেতেন। তিনি এছাড়াও শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের জন্য মনোনীত হয়েছিলেন। চলচ্চিত্রে পর্দার পিন্টোর উপস্থিতি সীমিত থাকায়, তার অভিনয় সমালোচকদের সামান্য দৃষ্টি আকর্ষণ করেছিল। দ্য টেলিগ্রাফ (কলকাতা) তার চরিত্র সম্পর্কে "মতামত তৈরি করা কঠিন" বলে মন্তব্য করেছিল; সেখানে কলামনিস্ট লেখক ভারতী এস প্রধান উল্লেখ করেছেন যে স্লামডগ মিলিয়নিয়ার আসলেই ফ্রিডার অভিনয় দক্ষতার পরীক্ষা ছিল না।"
thumbnail|right|পিন্টো (বামে) এবং [[রুলা জেরব্রাল, অক্টোবর ২০১০ সালে ১৮তম বার্ষিক হ্যাম্পটন্স আন্তর্জাতিক চলচ্চিত্র উৎসবে মিরাল চলচ্চিত্রের প্রদর্শনিতে।|alt=ফ্রিডা পিন্টো এবং রুলা জেরব্রাল]]
স্লামডগ মিলিয়নিয়ার চলচ্চিত্রের সাফল্যের পরে, পিন্টো দুটি আর্ট হাউস প্রযোজনার জন্য চুক্তিবদ্ধ হয়েছিলেন। উডি অ্যালেনের ইউ উইল মিট অ্যা টল ডার্ক স্ট্রেইঞ্জার (২০১০) হাস্যরসাত্মক-নাট্য চলচ্চিত্রে, তিনি আন্তোনিও বান্দেরাস, জশ ব্রোলিন, অ্যান্থনি হপকিন্স, অনুপম খের, এবং নাওমি ওয়াটসের সাথে অভিনয় করেছিলেন। চলচ্চিত্রে তিনি একজন "রহস্যময় মহিলার" চরিত্রে অভিনয় করেছিলেন, যিনি ব্রোলিন অভিনীত চরিত্রের দৃষ্টি আকর্ষণ করেছিলেন। ২০১০ সালের কান চলচ্চিত্র উৎসবে আনুষ্ঠানিক প্রদর্শনীতে চলচ্চিত্রটি মুক্তি পাওয়ার পরে মিশ্র পর্যালোচনা লাভ করেছিল। এরপরে পিন্টো রুলা জেব্রিয়ালের আধা-জীবনী উপন্যাস অবলম্বনে নির্মিত, জুলিয়ান শ্নাবেলের মিরাল (২০১০) চলচ্চিত্রে একজন অনাথ ফিলিস্তিনি মহিলা চরিত্রে অভিনয় করেছিলেন, যিনি ইস্রায়েলের একটি শরণার্থী শিবিরে বেড়ে ওঠেন। ফিলিস্তিনি অঞ্চলগুলিতে চলচ্চিত্রটির প্রযোজনা শুরুর পূর্বে পিন্টো ওই অঞ্চলে বেশকয়েকটি শরণার্থী শিবির পরিদর্শনের মাধ্যমে তার অভনীতব্য চরিত্রের জন্য প্রস্তুতি নিয়েছিলেন। তিনি বলেছিলেন যে, ১৯৪০-এর দশকে ভারত বিভাজনের সময় তার আত্মীয়-স্বজনের অভিজ্ঞতা সম্পর্কে তার পূর্বজ্ঞানের কারণে তিনি তার চরিত্রের অভিজ্ঞতার সাথে সম্পর্কিত হতে পেরেছিলেন। চলচ্চিত্রটি বেশিরভাগ নেতিবাচক পর্যালোচনা পেয়েছিল, এবং পিন্টোর অভিনয় সম্পর্কে সমালোচক ভিন্ন মতামত দিয়েছিলন। দি ইন্ডিপেন্ডেন্টের জিওফ্রে ম্যাকনাব লিখেছেন, "মিরাল... চরিত্রে ফ্রিডা পিন্টো খুব আকর্ষণীয়ভাবেই অভিনয় করেছিলনে", যেখানে দ্য গার্ডিয়ানের পিটার ব্র্যাডশো বলেছিলেন যে, "[পিন্টো]কে উদ্বেগসঞ্চারী এবং দুর্বৃত্ত দেখাচ্ছিল"।
২০১১–বর্তমান
থাম্ব|বাম|upright|[[২০১২ কান চলচ্চিত্র উৎসব|২০১২ কান চলচ্চিত্র উৎসবে পিন্টো|alt=পিন্টো তার বাম দিকে তাকিয়ে হাসছে]]
২০১১ সালের তৃতীয় চলচ্চিত্রের ভূমিকা হিসেবে পিন্টো রাজকন্যা লায়লা চরিত্রে অভিনয় করছিলেন ডে অব দা ফ্যালকন নামে স্বল্পমাত্রায় স্বীকৃত স্বাধীন চলচ্চিত্রে, যেটি ১৯৩০-এর দশকের মধ্যপ্রাচ্যের পটভূমিতে নির্মিত, যেখানে তিনি অ্যান্টোনিও ব্যান্ডেরাস, মার্ক স্ট্রং এবং লিয়া কেবেডির সাথে অভিনয় করেছিলেন। সামগ্রিক নেতিবাচক পর্যালোচনা সত্ত্বেও, দ্য নিউইয়র্ক টাইমসের অ্যান্ডি ওয়েবস্টার পিন্টো এবং কেবেডিকে "প্রণচঞ্চল" হিসেবে বর্ণনা করেছেন এবং তাদের "সচ্ছল পুরুষ-অধ্যুষিত প্রতিবেশের মধ্যে স্বাধীন উপস্থিতি"র প্রশংসা করেছেন। সে বছর পর্দার তার চূড়ান্ত উপস্থিতি ছিল ফ্যান্টাসি-অ্যাকশন ইমর্টাল্‌স চলচ্চিত্রে, যেখানে তিনি ওরাকল ধর্মযাজক ফাইদ্রা চরিত্রে অভিনয় করেছিলেন। সমালোচকদের মিশ্র-থেকে-ইতিবাচক পর্যালোচনা পাওয়া সত্ত্বেও, চলচ্চিত্রটি বিশ্বব্যাপী US$226.9 মিলিয়ন ডলার আয় করেছিল। দ্য হলিউড রিপোর্টারে লেখার ক্ষেত্রে টুড ম্যাকার্থি মন্তব্য করেছিলেন যে, ফাইদ্রা চরিত্রটি পিন্টোর মাধ্যমে "উপযুক্তভাবে মূর্ত" হয়েছে।
২০১১ সালের পরে, পরবর্তী দুই বছরে পিন্টোর কোনও নতুন চলচ্চিত্র মুক্তি পায়নি। ২০১৩ সালে, তিনি ব্রুনো মার্সের একক "গরিলা" গানের সঙ্গীত ভিডিওতে উপস্থিত হয়েছিলেন। ভিডিওতে উপস্থিত হওয়ায় ভারতীয় গণমাধ্যমগুলি তার সমালোচনা করেছিল; দ্য টাইমস অব ইন্ডিয়া এবং হিন্দুস্তান টাইমস এটিকে "নোংরা নাচের" চেয়ে সামান্য কিছু বলে উড়িয়ে দিয়েছে। একই বছরে, পিন্টো গার্ল রাইজিং প্রমাণ্যচিত্রের অন্যতম বর্ণনাকারী হিসেবে উপস্থিত হয়েছিলেন, যেটি একই নামের প্রচারণার অংশ হিসেবে নির্মিত যা বিশ্বজুড়ে মেয়েদের লেখাপড়ায় প্রবেশের প্রচারণা চালায়।
২০১৫ সালের পিন্টোর প্রথম অভিনীত চলচ্চিত্রটি ছিল টেরেন্স ম্যালিকের নাইট অব কাপস, এটি একটি পরীক্ষামূলক চলচ্চিত্র যেখানে ক্রিশ্চিয়ান বেল, কেট ব্লানচেট, ন্যাটালি পোর্টম্যান, এবং আন্তোনিও বান্দেরাস অভিনয় করেছিলেন। তিনি হেলেনের ভূমিকায় অভিনয় করেছিলেন, যিনি এমন একজন মডেল যার সাথে বেল একটি "অমানবিক" কাণ্ড ঘটায়। কোনও স্ক্রিপ্ট ছাড়াই এই চলচ্চিত্রে অভিনয়ের বিষয়ে তিনি বলেছিলেন: "প্রথম দিন এটি অবশ্যই কিছুটা নার্ভ-র‌্যাকিং ছিল, কারণ আপনি কোথায় যাচ্ছেন তা আপনি জানেন না তবে একবার যদি আপনি এটি বুঝতে পারেন তা আসলে কোনও ব্যাপার নয়। এটা আসলে খুব স্বস্তিকর। এটি মজার এবং মুক্তিদায়ক। এটি এমন একটি অভিজ্ঞতা যা আমি পুরোপুরি আলিঙ্গন করি।" ৬৫তম বার্লিন আন্তর্জাতিক চলচ্চিত্র উৎসবের প্রতিযোগিতা বিভাগে চলচ্চিত্রটির আনুষ্ঠানিক প্রদর্শনির পর, সমালোচকদের কাছ থেকে মিশ্র পর্যালোচনা পেয়েছিল। চলচ্চিত্রটি ২০১৬ সালের মার্চে মার্কিন যুক্তরাষ্ট্রে মুক্তি পেয়েছিল। ২০১৫ সালের ইউনিটি ১০০ জন বর্ণনাকারীর মধ্যে অন্যতম ছিলেন, এটি এমন একটি প্রামাণ্যচিত্রের যা পৃথিবীর প্রজাতির মধ্যে সম্পর্কের অন্বেষণ করে। সে বছর তার তৃতীয় মুক্তিপ্রাপ্ত চলচ্চিত্র ছিল কলম্বিয় অ্যাকশনধর্মী ব্লান্ট ফোর্স ট্রমা, যেখানে তিনি তার ভাইয়ের খুনির সন্ধানকারী একজন মহিলা চরিত্রে রায়ান কোয়ান্টেন এবং মিকি রুর্কের বিপরীতে অভিনয় করেছিলেন। দ্য হলিউড রিপোর্টার জন ডিফোর্স চলচ্চিত্রটির সমালোচনা করে বলেছিলেন, এটি "দর্শকদের চেয়ে বেশি গুরুত্বের সাথে নিজেকে নিয়েছে।" ২০১৫ সালে, পিন্টো অ্যান্ডি সার্কিসের মোগলি: লিজেন্ট অব দা জাঙ্গল চলচ্চিত্রে কাজ করেছেন, যেটি রুডইয়ার্ড কিপলিংয়ের দ্য জঙ্গল বুক কাহিনির ভিত্তি করে নির্মিত মোশন ক্যাপচার দুঃসাহসিক ফ্যান্টাসি চলচ্চিত্র। তিনি চলচ্চিত্রে মোগলির দত্তক মা, মেসুয়ার চরিত্রে অভিনয় করেছেন। প্রাথমিকভাবে ২০১৬ সালের অক্টোবরে নির্ধারিত মুক্তির কথা থাকলেও ২০১৮ সালে চলচ্চিত্রটি মুক্তি পায়। একই বছর ব্ল্যাক নাইট ডিকোডেড নামে জব্বার রাইসানির স্বল্পদৈর্ঘ্য চলচ্চিত্রে অভিনয় করেছিলেন তিনি।
২০১৬ সালে তিনি পরপর দুটি স্বল্পদৈর্ঘ্য চলচ্চিত্রে অভিনয় করেছিলেন, প্রথমটি ড্যানিয়েল মালাকাই ক্যাবেরার টু বেলমেন টু এবং দ্বিতীয়টি ডেভিড ও রাসেলের পাস্ট ফযোয়ার্ড। ২০১৭ সালে ভয়েসওভারের কাজ করেন স্যাম কোগি হালে পরিচালিত ইয়ামসং: মার্চ অব দা হলোস অ্যানিমেশন চলচ্চিত্রে।
২০১৮ সালে তার প্রথম মুক্তিপ্রাপ্ত চলচ্চিত্র তাবরেজ নূরানীর লাভ সোনিয়া, যেখানে পিন্টো মানবপাচারের নির্মম কাহিনিতে একজন মরিয়া যৌনকর্মীর ভূমিকায় অভিনয় করেছেন। একই বছর দ্য গার্ডিয়ানের সাথে এক সাক্ষাৎকারে জানান যে তিনি আর উডি অ্যালেনের সঙ্গে কাজ করবেন না; যিনি ইতোপূর্বে তার দত্তক কন্যা ডিলান ফারোর সঙ্গে যৌন নির্যাতনের অভিযোগে অভিযুক্ত হয়েছিলেন।
ব্যক্তিগত জীবন
চলচ্চিত্রের কর্মজীবন শুরুর পূর্বে পিন্টো রোহান আনতাওর সাথে প্রণয়াবদ্ধ ছিলেন, যিনি এক সময়ে তার প্রচারক ছিলেন। ২০০৯ সালের জানুয়ারিতে এই সম্পর্কের অবসান ঘটিয়ে তিনি স্লামডগ মিলিয়নিয়ার চলচ্চিত্রে তার সহশিল্পী দেব প্যাটেলের সাথে ডেটিং শুরু করেন। ছয় বছরের সম্পর্কের পরে, ২০১৪ সালের ডিসেম্বরে এই দম্পতি আপসে পৃথক হয়েছিলেন। তিনি আলোকচিত্রশিল্পী করি ট্রানের সাথে জড়িত।
স্লামডগ মিলিয়নিয়ারের সাফল্যের পরে কিছুকাল, পিন্টোর "নির্দিষ্ট ঠিকানা ছিল না", সে সময় তিনি মুম্বই, লন্ডন এবং লস অ্যাঞ্জেলেসে বাস করতেন। ইউএসএ টুডের সাথে ২০১৫ সালের এক সাক্ষাৎকারে তিনি জানিয়েছিলেন, তিনি লস অ্যাঞ্জেলেসে বাস করছেন।
২০১৩ সালে, পিন্টো, শিক্ষা, স্বাস্থ্য এবং ন্যায়বিচারের ক্ষেত্রে মহিলাদের বিষয়ে তহবিল সংগ্রহ এবং সচেতনতার উদ্দেশ্যে গুচির "চাইম ফর চেইঞ্জ" প্রচারণার জন্য একটি ভিডিও ক্লিপে উপস্থিত হয়েছিলেন। পরের বছর, তিনি লন্ডনে "গার্লস রাইটস সামিটে" অংশ নেন, যেখানে তিনি নারী লিঙ্গাগ্রচ্ছেদ এবং বাল্যবিবাহের অবসানের দিকে আরও অগ্রগতির আহ্বান জানান। ২০১৫ সালের মার্চে, তিনি ইন্ডিয়া'স ডটার, ২০১২ দিল্লি গণধর্ষণ সংক্রান্ত লেসলি উদ্দিনের প্রামান্যচিত্রের উপর ভারত সরকারের নিষেধাজ্ঞার বিরুদ্ধে কথা বলেন। মার্কিন যুক্তরাষ্ট্রে এটির আনুষ্ঠানিক প্রদর্শনী চলাকালীন, তিনি বলেছিলেন যে প্রামাণ্যচিত্রটি জনগণের কাছে পৌঁছানো দরকার কারণ এটি কোনও "লজ্জাজনক-ভারতীয় দলিল" নয়। ২০১৫ সালের একটি সাক্ষাৎকারে তিনি বলেছিলেন: "এই সমস্যাটি সমাধান করার জন্য চলচ্চিত্রটি কোনওভাবেই সহিংসতা প্রচার করছে না। বাস্তবে আমরা যা বলছি তা হল এটি এখন পর্যন্ত সবচেয়ে সভ্য সম্ভাব্য উপায়ে করা উচিত"।
২০১৬ সালের ফেব্রুয়ারি, পিন্টো ঘোষণা করেছিলেন, তিনি "উই ডু ইট টুগেদার" নামে একটি অলাভজনক সংস্থার অংশ হবেন, যা পূর্ণদৈর্ঘ্য চলচ্চিত্র, প্রামাণ্যচিত্র এবং টেলিভিশন অনুষ্ঠানগুলির জন্য অর্থ সরবরাহের মধ্য দিয়ে নারী ক্ষমতায়নের উপর দৃষ্টি নিবদ্ধ করবে।
গণমাধ্যম ভাবমূর্তি
স্লামডগ মিলিয়নিয়ার চলচ্চিত্রে তিনি একটি গৌণ চরিত্রে অভিনয় করলেও, এটি পিন্টোকে ব্যাপক স্বীকৃতি এনে দেয়। গণমাধ্যমগুলি প্রায়শই তার চরিত্র এবং উপার্জন সম্পর্কে অনুমান করে আসছে। ২০০৯ সালের মার্চে, দ্য ডেইলি টেলিগ্রাফ পিন্টোকে সর্বাধিক উপার্জনকারী ভারতীয় অভিনেত্রী হিসেবে উল্লেখ করেছিল, যদিও তিনি ২০১৭ সাল নাগাদ কোনও বলিউড চলচ্চিত্রে উপস্থিত হননি। সিএনএন-আইবিএন তাকে "পশ্চিমাদের প্রতি ভারতের শ্রেষ্ঠ রফতানি" হিসাবে অভিহিত করেছে, যেখানে দ্য টেলিগ্রাফ (কলকাতা) তাকে "তর্কসাপেক্ষে ভারতের সবচেয়ে বড় আন্তর্জাতিক তারকা" হিসেবে বর্ণনা করেছে।
thumb|upright|right|২০১৩ সালে [[গার্ল রাইজিং (চলচ্চিত্র)|গার্ল রাইজিং চলচ্চিত্রের প্রচারণা অনুষ্ঠানে পিন্টো|alt=ক্যামেরার দিকে তাকানো অবস্থায় ফ্রিডা পিন্টো]]